1831



Események

Határozott dátumú események 
 február 1. – A Széchenyi István közreműködésével alakult Első Duna-gőzhajózási Társaság megindítja a rendszeres hajóközlekedést a Dunán Bécs és Pest között. (A gőzhajózás érdekében megkezdték az első-Duna szabályozását.)
 február 2. – Pápává választják Bartalomeo Capellari bíborost, a Hitterjesztési Kongregáció (Congregatio de Propaganda Fide) elnökét, aki a XVI. Gergely nevet veszi fel.
 február 4. – A Pápai Államban felkelés tör ki XVI. Gergely pápa ellen, melyet osztrák segítséggel tör le.
 február 14. – Vincente Guerrero mexikói köztársasági elnök kivégzése.
 március 10. – I. Lajos Fülöp francia király rendeletet ad ki, amellyel létrehozta a Idegenlégiót (Légion Étrangère).
 április 23. – Gesche Gottfried kivégzése Brémában.
 május 26. – Az osztrolenkai csatában a lengyel felkelő csapatok döntő vereséget szenvednek az orosz birodalmi seregektől. 
 július 17. – Budán és Pesten a kolerafelkelés nyitányaként zavargások robbannak ki. 
 július 21. – Belgium első királya, Lipót Szász–Coburg–Gothai herceg 1831-ben letette alkotmányos esküjét.
 augusztus 21. – Nat Turner vezette rabszolgalázadás az USA Virginia államában található Southamptonban. 
 augusztus 29. – Michael Faraday felfedezte az elektromágneses indukciót. 
 november 21. – „Canut”-k (szövőgyári munkások) felkelése Lyonban a szövőgép ellen.

Határozatlan dátumú események 
 Az év folyamán
 Kiássák az egri főszékesegyház alapjait. (A bazilikát 1837 májusában szentelték fel.)
 Az Akadémia elődje, a Magyar Tudós Társaság elhatározza egy átfogó magyar nagyszótár létrehozását, amelyből végül a 2006-tól 2031-ig (a 200 éves évfordulóra) kiadandó A magyar nyelv nagyszótára jön létre.
 Október – Az elbukott novemberi felkelés résztvevői a nagy emigráció keretében elmenekülnek Lengyelországból, s az elitből képződött első csoportjaik megérkeznek Párizsba.
 A cári hatóságok a novemberi felkelésre válaszul bezáratják a Tadeusz Czacki és Hugo Kołłątaj alapította Kremenyeci Líceumot, majd az eszközöket és a tanárokat hamarosan Kijevbe telepítik.

Az év témái

1831 az irodalomban

1831 a tudományban

1831 a vasúti közlekedésben

Születések 
 január 25. (kb.) – Pintér István felsőszölnöki szlovén bíró, költő († 1875)
 március 6. – Philip Sheridan, az amerikai polgárháború uniós, északi erőinek tábornoka († 1888)
 június 13. – James Clerk Maxwell skót fizikus († 1879)
 június 18.
 Peter Nicolai Arbo norvég festő († 1892)
 Joachim József, világhírű magyar hegedűművész († 1907)
 szeptember 9. – Izsó Miklós szobrász († 1875)
 október 12. – Knauz Nándor történész, katolikus pap, az MTA tagja († 1898)
 november 3. – Ignatius Donnelly (Donelly) amerikai politikus, író, Atlantisz-kutató († 1901)
 november 10. – Károlyi Sándor, politikus, kórházalapító, az MTA tagja († 1906)
 november 11. – John George Brown angol-amerikai festő († 1913)
 november 19. – James A. Garfield, az Amerikai Egyesült Államok 20. elnöke, hivatalban 1881-ben († 1881)
 december 25. – Pereszlényi János győri református lelkész, újságíró, lapszerkesztő († 1894)

Halálozások 
 január 2. 
 Giuseppe Longhi, itáliai rézmetsző (* 1766)
 Barthold Georg Niebuhr, német történész, közgazdász, diplomata (* 1776)
 február 14. – Vincente Guerrero, mexikói köztársasági elnök (* 1782)
 március 18. – Viczay Mihály, kamarás, régiség- és könyvgyűjtő, numizmata (* 1756)
 május 17. – Köteles Sámuel, erdélyi filozófus, az MTA tagja, a magyar filozófiai szaknyelv egyik megteremtője (* 1770)
 június 11. – Batthyány Nepomuk János, Torontál vármegye főispánja (* 1747)
 július 4. – James Monroe, az Amerikai Egyesült Államok ötödik elnöke (* 1758)
 augusztus 21. – Adelbert von Chamisso, francia származású német író és természettudós (* 1781)
 augusztus 23. – Kazinczy Ferenc, a magyar nyelvújítás vezéralakja (* 1759)
 augusztus 26. – Tittel Pál, csillagász, az MTA tagja (* 1784)
 szeptember 13. – Rudnay Sándor, magyar bíboros, hercegprímás, esztergomi érsek (* 1760)
 november 7. – Bolla Márton, magyar piarista pap (* 1751)
 november 9. – Bossányi András, magyar bölcsész, akadémiai tanár (* ismeretlen)
 november 11. – Nat Turner, lelkész, a virginiai rabszolgalázadás vezetője, felakasztották (* 1800)
 november 11. – Gyulay Ignác, magyar gróf, császári-királyi tábornagy, a napóleoni háborúk hadvezére, 1806–1831-ig horvát–szlavón bán, 1830–31-ig a bécsi Udvari Haditanács elnöke (* 1763)
 november 14. – Georg Wilhelm Friedrich Hegel, német filozófus (* 1770)
 november 14. – Ignaz Pleyel, osztrák születésű francia zongoraművész és zongorakészítő (* 1757)
 november 16. – Carl von Clausewitz, porosz katona, hadtörténész, katonai teoretikus (* 1780)

Jegyzetek 

 
19. század